Timothée Chalamet

**Timothée Hal Chalamet** (s. 27. joulukuuta 1995 New York, New York) on ranskalais-yhdysvaltalainen näyttelijä ja elokuvatuottaja. Hänet tunnetaan muun muassa roolistaan draamaelokuvassa *[[Call Me by Your Name]]* (2017), josta hän sai parhaan miespääosan Oscar- ja Golden Globe -ehdokkuudet. Toisen Oscar-ehdokkuutensa hän sai roolistaan Bob Dylanina elokuvassa *[[A Complete Unknown]]* (2024). Kolmannen Oscar-ehdokkuutensa Chalamet sai roolistaan urheiluelokuvassa *[[Marty Supreme – unelmoi isosti]]* (2025).

Chalamet on näytellyt myös muun muassa televisiosarjassa *[[Isänmaan puolesta (televisiosarja)|Isänmaan puolesta]]* (2012) sekä elokuvissa *[[Interstellar]]* (2014), *[[Miss Stevens]]* (2016), *[[Lady Bird (elokuva)|Lady Bird]]* (2017) ja *[[Pikku naisia (vuoden 2019 elokuva)|Pikku naisia]]* (2019). Vuonna 2018 hän näytteli elokuvassa *[[Beautiful Boy (vuoden 2018 elokuva)|Beautiful Boy]]*, josta hän sai parhaan miessivuosan Golden Globe -ehdokkuuden.

Vuonna 2021 Chalamet esiintyi muun muassa Wes Andersonin draamakomediassa *[[The French Dispatch]]*, Denis Villeneuven tieteiselokuvassa *[[Dyyni (vuoden 2021 elokuva)|Dyyni]]* ja Adam McKayn satiirissa *[[Don’t Look Up]]*. Seuraavana vuonna hän esiintyi Luca Guadagninon romanttisessa kauhuelokuvassa *[[Bones and All]]*. Vuonna 2023 hän esitti pääosaa elokuvassa *[[Vonkka]]* (2023). Vuonna 2024 hän uusi *Dyyni*-roolinsa jatko-osassa **'.

== Nuoruus ==
Timothée Chalamet syntyi [[New York]]issa 1995. Hänen isänsä on Ranskassa syntynyt Marc Chalamet, joka on työskennellyt muun muassa ''[[Le Parisien]]'' -lehden New Yorkin -kirjeenvaihtajana ja [[Unicef]]in julkaisuissa. Hänen äitinsä Nicole on puolestaan kiinteistönvälittäjä ja entinen [[Broadway (teatteri)|Broadway]]-tanssija. Timothéen siskosta [[Pauline Chalamet|Paulinesta]] tuli myös näyttelijä. Suvussa on muitakin tunnettuja kulttuurialan edustajia, sillä hänen tätinsä televisiotuottaja ja käsikirjoittaja [[Amy Lippman]] ja isoisä käsikirjoittaja [[Harold Flender]].

Chalamet kasvoi Manhattin [[Manhattan Plaza]]ssa, joka oli erityisesti taiteilijoille suunnattu valtion tuella rakennettu rakennus. Kesät hän vietti [[Lyon]]in lähistöllä Ranskassa ja oppi siksi puhumaan myös sujuvaa ranskaa.

== Ura ==
=== Alku ===
Chalamet esiintyi jo lapsena mainoksissa ja näytelmissä, ja hän kävi New Yorkissa [[Fiorello H. LaGuardia High School]]ia, joka on erikoistunut kuvataiteisiin ja esittäviin taiteisiin. Chalamet sai jo opiskeluaikana televisiotöitä ja esiintyi 2011 ensimmäisen kerran [[Off-Broadway]]llä näytelmässä ''The Talls''. Seuraavana vuonna hänellä oli vieraileva rooli sarjoissa ''[[Kallista kipua]]'' ja ''[[Isänmaan puolesta (televisiosarja)|Isänmaan puolesta]]''.

Chalamet valmistui 2013 high schoolista ja pääsi sen jälkeen opiskelemaan [[Columbian yliopisto]]on. Hän vaihtoi [[New Yorkin yliopisto]]on, mutta jätti sen kesken keskittyäkseen näyttelemiseen. Hänellä oli 2014 rooli [[Christopher Nolan]]in ohjaamassa ''[[Interstellar]]issa'', jossa hän näytteli [[Casey Affleck]]in hahmon nuorempaa versiota. Chalamet’n seuraavia elokuvia olivat ''[[Adderall Diaries]]'' (2015) ja ''[[Miss Stevens]]'' (2016).

=== Läpimurto: ''Call Me by Your Name'' ===
Chalamet’n läpimurto oli [[André Aciman]]in romaaniin ''[[Kutsu minua nimelläsi]]'' perustuva elokuva ''[[Call Me by Your Name]]'' (2017). Siinä hän näyttelee kosmpoliittista teiniä, joka asuu Italiassa 1980-luvulla. Tämä rakastuu [[Armie Hammer]]in näyttelemään isänsä kesäharjoittelijaan. Chalamet sai valtavasti tunnustusta suorituksestaan ja laajan ihailijakunnan. Chalamet vietti ennen kuvauksia puolitoista kuukautta Italiassa opiskellen italiaa sekä pianon ja kitaran soittamista. Chalamet palkittiin roolisuorituksestaan [[Parhaan miespääosan SAG-palkinto|näyttelijäin liiton parhaan miespääosan palkinnolla]]. Liäsksi hän oli ehdolla [[Parhaan miespääosan Oscar-palkinto|Oscariin parhaasta miespääosasta]] sekä [[Golden Globe]]en. Hän oli historian kolmanneksi nuorin parhaasta miespääosan Oscar-ehdokkaana ollut näyttelijä, ja nuorin sitten [[Mickey Rooney|Mickey Rooneyn]] vuoden 1940 ehdokkuuden.

Chalamet näytteli seuraavaksi [[Greta Gerwig]]in ohjaamassa elokuvassa ''[[Lady Bird (elokuva)|Lady Bird]]'' (2017). Elokuvassa ''[[Hostiles]]'' (2018) hän oli [[Villi länsi|villin lännen]] aikaan sijoittuvassa roolissa Ranskasta maahanmuuttanut ratsuväen sotilas. Chalamet joutui laihduttamaan kymmenen kilogrammaa elokuvaa ''[[Beautiful Boy (vuoden 2018 elokuva)|Beautiful Boy]]'' (2018) varten, jossa hän näytteli [[metamfetamiini]]n koukussa olevaa henkilöä.

[[Woody Allen]]in ''[[A Rainy Day in New York]]'' piti julkaista jo vuonna 2018, mutta se viivästyi [[Me Too -kampanja|Me Too -liikkeen]] seurauksena, kun Allenin hyväksikäyttösyytökset nousivat uudelleen pinnalle. Elokuva ilmestyi lopulta 2019. Samana vuonna julkaistiin myös [[Netflix]]in ''[[The King (vuoden 2019 elokuva)|The King]]'', joka perustuu [[William Shakespeare]]n ''[[Henriad]]''-näytelmiin ja Gerwigin ohjaama ''[[Pikku naisia (vuoden 2019 elokuva)|Pikku naisia]]'', joka perustuu [[Louisa May Alcott]]in [[Pikku naisia|samannimiseen romaaniin]].

=== ''Dyyni'' ja muut 2020-luvun elokuvat ===
Chalamet oli vuonna 2021 mukana [[Wes Anderson]]in ''[[The French Dispatch]]issa'' ja [[Adam McKay]]n elokuvassa ''[[Don’t Look Up]]''. Hänellä oli myös päärooli [[Paul Atreides]]ina [[Denis Villeneuve]]n ohjaamassa ''[[Dyyni (vuoden 2021 elokuva)|Dyynissä]]'', joka perustuu [[Frank Herbert]]in [[Dyyni (romaani)|samannimiseen romaaniin]].  Hän palasi rooliin myös jatko-osassa **' (2024).

Chalamet ja Luca Guadagnino teki yhteistyötä ensimmäisen kerran *Call Me by Your Namen* jälkeen kauhuelokuvassa *[[Bones and All]]* (2022). Chalamet oli Villi Vonkka Roald Dahlin lastenhahmoon perustuvassa musikaalissa *[[Vonkka]]* (2023). Chalamet on kertonut, että elokuva oli hänen siihenastiseti uransa fyysisesti haastavin. Hän joutui harjoittelemaan kuukausia tanssikoreografioita sekä äänensä käyttöä. Hän lopulta lauloi elokuvassa kuusi kappaletta, muun muassa version ”Pure Imagination” -kappaleesta, joka oli mukana jo vuoden 1971 elokuvassa *[[Jali ja suklaatehdas (vuoden 1971 elokuva)|Jali ja suklaatehdas]]*. Chalamet sai roolistaan uransa kolmannen Golden Globe -ehdokkuuden.

Chalamet oli Bob Dylan tämän uran alkuvaiheita esittävässä elämäkertaelokuvassa *[[A Complete Unknown]]* (2024). Chalamet oli valittu rooliin jo vuonna 2020, mutta kuvaukset viivästyivät koronapandemian takia. Hän pystyi valmistautumaan rooliin eirtyisen huolella, ja hän soitti kitaraa ja lauloi Dylanin kappaleet aidosti päälleäänityksen sijaan. Chalamet sai suorituksestaan sekä Golden Globe- että Oscar-ehdokkuudet. Hän voitti parhaan miespääosan Screen Actors Guild Awards -palkinnon.

Chalamet sai jälleen tunnustusta elokuvasta *[[Marty Supreme – unelmoi isosti]]* (2025), jossa hän näyttelee pöytätennishuijaria. Elokuva perustuu löyhästi pöytätennispelaaja Marty Reismanin elämään. Chalamet sai roolistaan Golden Globen sekä oli ehdokkaana Oscariin.

## Julkisuuskuva
Chalamet on saanut runsaasti kehuja sielukkaista ja ikäänsä nähden kypsistä näyttelijäsuorituksistaan, ja häntä on verrattu muun muassa James Deaniin sekä nuoreen Marlon Brandoon.

Chalamet’ta pidetään myös yhtenä 2010- ja 2020-luvun seksisymboleista ja tyyli-ikoneista. Hänen tunnusmerkkeinään on pidetty hänen hiuksiaan, leukalinjaansa sekä androgyynistä pukeutumistyyliään. Vuonna 2019 *[[Vogue]]* nimesi hänet vuoden vaikutusvaltaisimmaksi mieheksi muodin saralla. Vuonna 2020 *[[Gentlemen’s Quarterly|GQ]]* nimesi hänet parhaiten pukeutuneeksi mieheksi, ja vuonna 2023 *GQ:n* lukijat äänestivät hänet vuoden tyylikkäimmäksi mieheksi.

## Yksityiselämä
Suuresta medianäkyvyydestään huolimatta Chalamet puhuu harvoin esimerkiksi romanttisista suhteistaan julkisesti. Elokuusta 2023 lähtien Chalamet on ollut parisuhteessa seurapiirihenkilö Kylie Jennerin kanssa.

Chalamet on tunnustautunut hip hop -musiikin kuuntelija ja on nimennyt rap-artisti Kid Cudin hänen suurimmaksi idolikseen yhdessä näyttelijöiden Leonardo DiCaprion ja Joaquin Phoenixin kanssa.

Chalamet on kaksikielinen; hän puhuu sujuvasti sekä englantia että ranskaa.

## Filmografia

## Lähteet

## Aiheesta muualla

* 
* 
*